b'\n_START_ARTICLE_\nNitroetan\n_START_SECTION_\nNadzor nad izpostavljenostjo/varnost in zdravje pri delu\n_START_PARAGRAPH_\nV zaprtih prostorih moramo poskrbeti za zadostno ventilacijo. Po delu si umijemo roke z milom in vodo, uporabljamo proti ognju varno za\xc5\xa1\xc4\x8ditno obleko, za\xc5\xa1\xc4\x8ditne rokavice, tesno prilegajo\xc4\x8da se za\xc5\xa1\xc4\x8ditna o\xc4\x8dala, po potrebi za\xc5\xa1\xc4\x8ditimo dihala z za\xc5\xa1\xc4\x8ditno masko in pri koncentracijah nad 1 vol.% uporabljamo izolacijski aparat. Odstraniti moramo vse vire v\xc5\xbeiga ter zagotoviti odvajanje stati\xc4\x8dne elektrike in prepre\xc4\x8diti mo\xc5\xbenost iskrenja.\n_START_SECTION_\nFizikalne in kemijske lastnosti\n_START_PARAGRAPH_\nSnov ima plameni\xc5\xa1\xc4\x8de pri 28 \xc2\xb0C, vreli\xc5\xa1\xc4\x8de pri 112 \xc2\xb0C in tali\xc5\xa1\xc4\x8de pri -89 \xc2\xb0C.\n_START_SECTION_\nToksikolo\xc5\xa1ki podatki\n_START_PARAGRAPH_\nPri \xc4\x8dloveku dra\xc5\xbei sluznico in je rakotvorna.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nSnov je strupena za ribe. \xc5\xa0irjenje po\xc5\xbeara lahko povzro\xc4\x8di onesna\xc5\xbeenje okolja.\n_START_SECTION_\nOdstranjevanje\n_START_PARAGRAPH_\nRazlito teko\xc4\x8dino zajezimo in jo pre\xc4\x8drpamo v posode, ki jih nato zaprte prepeljemo na varno mesto za nevtralizacijo. Morebitne ostanke prekrijemo z negorljivim materialom (suha zemlja, pesek, mleti apnenec, sljuda,...)'